Εθνική Φρουρά (Κύπρος)

Η Εθνική Φρουρά (Ε.Φ.) αποτελεί την συνδυασμένη ένοπλη δύναμη της Κύπρου, που περιλαμβάνει χερσαίες, ναυτικές και αεροπορικές δυνάμεις. Συγκροτήθηκε μετά την ανακήρυξη της ανεξαρτησίας της Κύπρου, σύμφωνα με τα άρθρα από 129 μέχρι του 132 του Συντάγματος της Κυπριακής Δημοκρατίας του 1960. Υπάγεται διοικητικά στο Γενικό Επιτελείο Εθνικής Φρουράς (Γ.Ε.Ε.Φ.).

Ιστορία 

Αρχικά αποτελείτο από 2.000 άνδρες εκ των οποίων το 60% ήταν Ελληνοκύπριοι και το 40% ήταν Τουρκοκύπριοι. Η στρατιωτική θητεία τότε δεν ήταν υποχρεωτική, πλην όμως παρεχόταν δυνατότητα επιβολής της κατόπιν συμφωνίας των Προέδρου και Αντιπροέδρου.

Τον Ιούνιο του 1964 η Κυπριακή Βουλή ψήφισε τον Νόμο 20 "Περί Εθνικής Φρουράς" με τον οποίο και καθιερώθηκε η υποχρεωτική στράτευση, όπου και άρχισε τότε ουσιαστικά η συγκρότηση του εθνικού κυπριακού στρατού. Πρώτος Αρχηγός της Εθνικής Φρουράς ήταν ο Γεώργιος Γρίβας.

Τον Ιούλιο του 1974 το δικτατορικό καθεστώς στην Ελλάδα χρησιμοποίησε τμήματα της Εθνικής Φρουράς κατά το πραξικόπημα του 1974 κατά του Μακαρίου. Λίγες μέρες αργότερα, η Εθνική Φρουρά αμύνθηκε την εισβολή του Αττίλα Ι μαζί με την ΕΛΔΥΚ στην Κερύνεια, εντός των τειχών της Λευκωσίας καθώς και στη περιοχή του αεροδρομίου επιφέροντας σημαντικές απώλειες στον εχθρό. Δεν κατάφερε όμως να αντιμετωπίσει την δεύτερη τουρκική εισβολή τον Αττίλα ΙΙ που επιχειρήθηκε στα μέσα Αυγούστου του ίδιου έτους, παρά τις υποσχέσεις της ελληνικής κυβέρνησης εθνικής ενότητας για βοήθεια, με συνέπεια περίπου το 40% του κυπριακού εδάφους να βρίσκεται μέχρι σήμερα υπό τουρκική κατοχή.

Η τελευταία ένοπλη ενέργεια της Εθνικής Φρουράς ήταν στην Αεροπειρατία του Αεροδρομίου Λάρνακας το 1978.

Έμβλημα 
Ως έμβλημα της Εθνικής Φρουράς καθιερώθηκε από της ίδρυσής της, το 1964, ο μαύρος δικέφαλος αετός με αναπεπταμένες τις πτέρυγες σε κίτρινο φόντο, περιγεγραμμένος μαύρης περιμέτρου επί θυρεού, στο άνω μέρος του οποίου φέρεται με λευκά γράμματα ο τίτλος «ΕΘΝΙΚΗ ΦΡΟΥΡΑ». Ο δικέφαλος αετός συμβολίζοντας την οικουμενικότητα του ελληνικού πνεύματος φέρει επιστήθια, ως αιγίδα, τον ισόκερο σταυρό σημαίας φρουρίου.

Ιεραρχία 
 Υπουργός Άμυνας - Πετρίδης Χαράλαμπος 
 Αρχηγός - Αντιστράτηγος Δημόκριτος Ζερβάκης
 Υπαρχηγός - Αντιστράτηγος Κώστας Χρυσηλίου
 Επιτελάρχης - Υποστράτηγος Ιωάννης Βασιλάκης

Στρατιωτική θητεία 
Στην παρούσα φάση, μόνο οι Έλληνες Κύπριοι υπηρετούν στην Εθνική Φρουρά. Νομικά, η Ελληνική Κοινότητα αποτελείται από τον Εθνικά Ελληνικό πληθυσμό, καθώς επίσης και από Κύπριους οι οποίοι ανήκουν στις τρεις Χριστιανικές μειονότητες – Αρμένιους, Λατίνους και Μαρωνίτες. Από το 2008, η στρατιωτική θητεία είναι υποχρεωτική για όλα τα μέλη της Ελληνικής Κοινότητας και όχι μόνο για τους Εθνικά Έλληνες. Ο τωρινός Αρχηγός της Εθνικής Φρουράς, όπως και οι προκάτοχοί του, είναι ένας Έλληνας Ανώτατος Αξιωματικός.

Η στρατιωτική θητεία στην Κυπριακή Δημοκρατία είναι υποχρεωτική για όλους τους άρρενες. Η διάρκειά της είναι 14 μήνες. Όλοι οι άρρενες επισκέπτες του νησιού (ηλικίας 16 και άνω), οι οποίοι είναι Κύπριοι εκ πατρογονίας, υποχρεούνται να εξασφαλίσουν άδεια εξόδου από το Υπουργείο Άμυνας.

Από το 2018, οι πλοιοκτήτες και τα τέκνα τους, απαλλάσσονται από την υποχρέωση της στρατιωτικής θητείας. Απο το 2011 η ομοφυλοφιλία δεν είναι λόγος απαλλαγής αλλά ο κυπριακός στρατός παραμένει από τους πιο ομοφοβικούς στην Ευρώπη.

Όπλα - Σώματα - Ειδικές Δυνάμεις

Όπλα Στρατού Ξηράς 
 Πεζικό (ΠΖ)
Τεθωρακισμένα (ΤΘ)
Μηχανοκίνητο Πεζικό (ΜΤΠ)
Πυροβολικό (ΠΒ)
Μηχανικό (ΜΧ)
Διαβιβάσεις (ΔΒ)

Σώματα Στρατού Ξηράς 
Τεχνικό (ΤΧ)
Εφοδιασμού Μεταφορών (ΕΜ)
Υλικού Πολέμου (ΥΠ)
Κοινά Σώματα
Υγειονομικό (ΥΓ)
Αμυντικής Διπλωματίας (ΑΔ)
Πληροφορικής - Μηχανογράφησης (ΠΜ)
Στρατολογικό (Σ)
Δικαστικό (Δ)
Οικονομικό (Ο)
Μουσικό (Μ)

Ειδικές Δυνάμεις 
 Στρατονομία (ΣΝ)
 Λόχος Ορεινών Καταδρομών (ΛΟΚ)
 Ομάδα Υποβρυχίων Καταστροφών (ΟΥΚ)
 Διακλαδική Διοίκηση Ειδικών Επιχειρήσεων

Οργάνωση 
Η Εθνική Φρουρά (ΕΦ) διοικείται από το Γενικό Επιτελείο Εθνικής Φρουράς (ΓΕΕΦ). Τμήμα της Εθνικής Φρουράς αποτελεί η Εθνοφυλακή. Περαιτέρω, υπάρχουν διάφοροι δομημένοι Σχηματισμοί και Διοικήσεις (Δκσεις) οι οποίοι είναι:

Στρατός Ξηράς 
Πρώτη Μηχανοκίνητη Ταξιαρχία Πεζικού (1η Μ/Κ ΤΑΞ ΠΖ)
Δεύτερο Σύνταγμα Πεζικού (2ο ΣΠ)
Δεύτερη Μηχανοκίνητη Ταξιαρχία Πεζικού (2η Μ/Κ ΤΑΞ ΠΖ)

Τετάρτη Ταξιαρχία Πεζικού (4η ΤΑΞ ΠΖ)
Έκτη Μηχανοκίνητη Ταξιαρχία Πεζικού (6η Μ/Κ ΤΑΞ ΠΖ) 
Εικοστή Τεθωρακισμένη Ταξιαρχία (ΧΧ ΤΘΤ)
Έβδομη Μηχανοκίνητη Ταξιαρχία Πεζικού (7η Μ/Κ ΤΑΞ ΠΖ)
Τακτικό Συγκρότημα Πέμπτου Συντάγματος Πεζικού (ΤΣ 5ου ΣΠ) 
Τακτικό Συγκρότημα Ογδόου Συντάγματος Πεζικού (ΤΣ 8ου ΣΠ)
Τρίτη Ταξιαρχία Υποστήριξης (3η ΤΑΞΥΠ)
Διοίκηση Πυροβολικού (ΔΠΒ) 
Διοίκηση Καταδρομών  (ΔΚΔ) 
Διοίκηση Μηχανικού (ΔΜΧ) 
Διεύθυνση Εθνοφυλακής (ΔΕΘ)

Πολεμικό Ναυτικό 
Το Πολεμικό Ναυτικό της Κυπριακής Δημοκρατίας τελεί τον έλεγχο της Διοίκησης Ναυτικού (ΔΝ). Η δύναμη αποτελείται από τις:
 Διοίκηση Πολεμικών Πλοίων 
 Διοίκηση Επάκτιων Συστοιχιών
 Διοίκηση Παράκτιας Επιτήρησης

 Διοίκηση Ναυτικής Βάσης (Ναυτική Βάση «Αντιστράτηγος Ευάγγελος Φλωράκης»)
 Μονάδα Υποβρυχίων Καταστροφών

Πολεμική Αεροπορία 
Η Πολεμική Αεροπορία της Κυπριακής Δημοκρατίας τελεί τον έλεγχο της Διοίκησης Αεροπορίας (ΔΑ). Η Διοίκηση Αεροπορίας αποτελείται από τις:
 419 Μοίρα Αντιαρματικών Ελικοπτέρων
 420 Μοίρα Προστασίας Αεροδρομίου
 450 Μοίρα Επιθετικών Ελικοπτέρων
 460 Μοίρα Ελικοπτέρων
ΜΕΥΠ - Μοίρα επιχειρησιακής υποστήριξης
 ΠασκΟΥΚ- Μοίρα Επίλεκτων Πάσκου

Προσωπικό

Εξοπλισμός 
Στρατός Ξηράς:

Άρματα Μάχης:

ΤΟΜΠ/ΤΟΜΑ:

Πυροβολικό:

Πολεμική Αεροπορία (ΔΑ):

Πολεμικό Ναυτικό (ΔΝ):

Παραπομπές

Εξωτερικοί σύνδεσμοι 
 

Στρατός της Κύπρου